

MEDICINOPGAVE - OPLÆRING 2

**Medicinopgave på SSA-uddannelsen. Oplæringsperiode 2**

**1. Formål**

Ved hjælp af opgaven får du mulighed for:

* At sikre kontinuitet og tydeliggørelse af ”Farmakologi og medicinhåndtering”.
* At udvikle din viden og færdigheder i uddannelsen.
* At skabe sammenhæng i din læring og dermed øge din forståelse af medicinhåndtering.
* At synliggøre progressionen i din viden og færdigheder.
* At udvikle dine evner til refleksion.

**2. Rammer**

* Udvælgelse af borger/patient sker i samarbejde med oplæringsvejleder.
* Du tilbydes vejledning i forbindelse med udarbejdelse af opgaven. Der anbefales max 1 times vejledning i alt.
* Det anbefales at du får max. 8 timer (udover elevtid) til udarbejdelse af opgaven.
* Afleveringstidspunktet aftales med din oplæringsvejleder.
* Opgaverne fremlægges mundtligt og drøftes med oplæringsvejleder (aftales individuelt). Kan ske individuelt eller i grupper. Der lægges vægt på det faglige indhold.

**3. Formelle krav til opgaven**

* Du skal besvare opgaven i nedenstående skema. Borgeren/patienten skal være anonymiseret. I opgaven vedlægges borgerens fulde medicinliste.
* Opgavens omfang er max. 3 sider (7200 anslag).

**4. Opgavens indhold**

I opgaven skal du have fokus på 2 psykofarmaka i relation til en borger/patient, der lider af en psykiatrisk sygdom. **I opgaven skal du anvende refleksionsmodellen.**

[Åbn refleksionsmodellen interaktivt – Klik her](https://sites.google.com/view/refleksionsmodel/start?authuser=1)

|  |  |
| --- | --- |
| **Opgave** | **Indhold** |
| * 1. Beskriv situationen | * + Hvad fejler borgeren/patienten?   + Hvilke problemstillinger har borgeren/patienten?   + Hvilken type medicin er de valgte præparater?   + Hvad er indikationen for, at borgeren/patienten får disse præparater?   + Hvordan dispenserede og administrerede du de valgte præparater? |
| * 1. Hvordan oplevede du situationen? | * + Hvordan oplever du borgerens/patientens compliance og concordance?   + Hvad var du opmærksom på i forhold til hygiejne?   + Hvordan sikrede du patientsikkerheden?   + Hvordan overholdt du din kompetence som SSA-elev i forhold til medicinhåndteringen?   + Hvordan forholder du dig, hvis borgeren/patienten har bivirkninger?   + Hvordan samarbejder du med borgeren/patienten i forhold til medicineringen? |
| * 1. Inddrag din viden og erfaring | * + Hvilken viden/teori brugte du for at kunne håndtere medicinhåndteringen?   + Redegør for præparaternes farmakokinetik og farmakodynamik?   + Hvad vil du være særlig opmærksom på i forhold til præparaternes farmakokinetik og farmakodynamik?   + Forklar virkning og bivirkning. |
| * 1. Hvordan kunne du have handlet anderledes? | * + Er der noget i samarbejdet med borgeren/patienten omkring medicineringen, som kunne være anderledes?   + Er der noget, som du kan gøre anderledes i forhold til din dispensering og administration af de valgte præparater? |
| * 1. Hvad har du lært af situationen? | * + Hvad har du lært af at fordybe dig i denne opgave?   + Hvad vil du arbejde videre med i forhold til farmakologi og medicinhåndtering? |